Diari Oficial de la Generalitat Valenciana


Sumari del DOGV 9858, del 28-05-2024 (2024/4864)

Extracte de la Resolució de 20 de maig de 2024, del director general de Producció Agrícola i Ramadera, per la qual s'establix la convocatòria per al Pla 2024 de les ajudes de la Comunitat Valenciana destinades a la subscripció d'assegurances agràries incloses en els plans anuals d'assegurances agràries combinades.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9858

Data del DOGV
:   28-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4864


Data del document
:   20-05-2024

Organisme emissor
:   Conselleria d'Agricultura, Ramaderia i Pesca

Tipus de document
:   Extracte

Anàlisi jurídica

Extracte de la Resolució de 20 de maig de 2024, del director general de Producció Agrícola i Ramadera, per la qual s'establix la convocatòria per al Pla 2024 de les ajudes de la Comunitat Valenciana destinades a la subscripció d'assegurances agràries incloses en els plans anuals d'assegurances agràries combinades. [2024/4864]  
BDNS(Identif.):762207  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/762207)  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (http://www.pap.minhap.gob.es/bdnstrans/index).  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions http://www.pap.minhap.gob.es/bdnstrans/762093  
Els codis assignats per la Base de dades nacional de subvencions corresponen a un mateix text de convocatòria administrativa.  
  
Primer. Persones beneficiàries  
Tindran la condició de beneficiàries les persones assegurades, físiques o jurídiques, les parcel·les i/o explotacions de les quals radiquen en el territori de la Comunitat Valenciana, que hagen subscrit la corresponent pòlissa i complisquen els requisits que establix l'article 3 de l'Orde 25/2023, de 31 d'agost, de la Conselleria d'Agricultura, Ramaderia i Pesca, per la qual s'aproven les bases reguladores de la concessió de subvencions de la Comunitat Valenciana a la subscripció d'assegurances agràries incloses en els plans anuals d'assegurances agràries combinades.  
En el cas de persones jurídiques, els membres associats que reben la subvenció en nom i per compte d'estes tindran igualment la consideració de persones beneficiàries.  
Podran accedir a la condició de persona beneficiària les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat, de conformitat amb l'article 11.3 de la Llei general de subvencions.  
  
Este règim d'ajudes no s'aplicarà a les empreses en crisi, definides com aquelles que complixen els criteris que establix l'article 2, apartat 18, del Reglament (UE) número 651/2014, de la Comissió, de 17 de juny de 2014, ni a empreses que estiguen subjectes a una orde de recuperació pendent després d'una decisió prèvia de la Comissió que haja declarat una ajuda concedida pel mateix estat membre il·legal i incompatible amb el mercat interior, i no podran obtindre la condició de beneficiàries les persones o entitats en qui concórrega alguna de les circumstàncies que preveuen els apartats 2, 3 i 3 bis de l'article 13 de la Llei general de subvencions.  
  
Segon. Objecte  
L'objecte de la subvenció és compensar econòmicament les persones assegurades que subscriguen pòlisses d'assegurances agràries incloses en els plans anuals d'assegurances agràries combinades.  
Estes ajudes són complementàries a les subvencions que, per a la mateixa finalitat, atorga l'Administració general de l'Estat a través de l'Entitat Estatal d'Assegurances Agràries (ENESA).  
  
Tercer. Bases reguladores  
Orde 25/2023, de 31 d'agost, de la Conselleria d'Agricultura, Ramaderia i Pesca, per la qual s'aproven les bases reguladores de la concessió de subvencions de la Comunitat Valenciana a la subscripció d'assegurances agràries incloses en els plans anuals d'assegurances agràries combinades.  
  
Quart. Quantia  
Aplicació pressupostària: 05.92.42.2624  
Programa: 714.B00 (Ordenació i millora de la producció agrària)  
Capítol: 4  
Línia: S0288 (Suport a la subscripció d'assegurances agràries)  
Import global màxim: 45.702.740,71 €  
De conformitat amb el que establix l'article 22.1, apartat k, de la Llei 8/2023, de 27 de desembre, de pressupostos de la Generalitat per a l'exercici 2024, i en relació amb l'article 24 del Decret 77/2019, de 7 de juny, del Consell, de regulació del procediment de gestió del pressupost de la Generalitat, els imports abans esmentats tenen el caràcter d'ampliables.  
  
Quint. Termini de presentació de sol·licituds  
De l'1 de gener de 2024 al 31 de desembre de 2024.  
  
València, 20 de maig de 2024. El director general de Producció Agrícola i Ramadera (p. d. Orde 25/2023; DOGV 9677, 06.09.2023): Simón Martínez Ruiz.